CELEX: 32018R0190
Language: hr
Date: 2017-11-24 00:00:00
Title: Delegirana uredba Komisije (EU) 2018/190 оd 24. studenoga 2017. o izmjeni Delegirane uredbe (EU) br. 1393/2014 o uspostavi plana za odbačeni ulov za ribolov određenih pelagijskih vrsta u sjeverozapadnim vodama

9.2.2018   
            
            
               HR
            
            
               Službeni list Europske unije
            
            
               L 36/8
            
         DELEGIRANA UREDBA KOMISIJE (EU) 2018/190
   оd 24. studenoga 2017.
   o izmjeni Delegirane uredbe (EU) br. 1393/2014 o uspostavi plana za odbačeni ulov za ribolov određenih pelagijskih vrsta u sjeverozapadnim vodama
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (1), a posebno njezin članak 15. stavak 6. i članak 18. stavke 1. i 3.,
   budući da:
   
               (1)
            
            
               Cilj Uredbe (EU) br. 1380/2013 postupno je napuštanje prakse odbacivanja ulova u svim vrstama ribolova Unije uvođenjem obveze iskrcavanja ulova za vrste koje podliježu ograničenjima ulova.
            
         
               (2)
            
            
               Člankom 15. stavkom 6. Uredbe (EU) br. 1380/2013 Komisiji su dodijeljene ovlasti za donošenje planova za odbačeni ulov s pomoću delegiranog akta za razdoblje od najviše tri godine, uz mogućnost jednog produljenja, na temelju zajedničkih preporuka koje izrađuju države članice uz savjetovanje s relevantnim savjetodavnim vijećima.
            
         
               (3)
            
            
               Delegiranom uredbom Komisije (EU) br. 1393/2014 (2) uspostavljen je plan za odbačeni ulov za ribolov određenih pelagijskih vrsta u sjeverozapadnim vodama kako bi se s pomoću određenih mehanizama fleksibilnosti olakšala provedba obveze iskrcavanja.
            
         
               (4)
            
            
               Belgija, Francuska, Irska, Nizozemska, Španjolska i Ujedinjena Kraljevina imaju izravan upravljački interes u ribarstvu u sjeverozapadnim vodama. Nakon savjetovanja sa Savjetodavnim vijećem za sjeverozapadne vode i Savjetodavnim vijećem za ribolov pelagijskih vrsta te su države članice 31. svibnja 2017. Komisiji dostavile zajedničku preporuku.
            
         
               (5)
            
            
               U skladu s člankom 15. stavkom 5. točkom (b) Uredbe (EU) br. 1380/2013 mogu se utvrditi izuzeća od obveze iskrcavanja cjelokupnog ulova za vrste za koje znanstveni dokazi pokazuju visoke stope preživljavanja („izuzeća na temelju stope preživljavanja”).
            
         
               (6)
            
            
               U zajedničkoj preporuci predlaže se da se 2019. i 2020. uz određene uvjete primjenjuje izuzeće na temelju stope preživljavanja na skušu i haringu ulovljene malim okružujućim mrežama kojima se ciljano love vrste na koje se ne primjenjuju kvote u zonama ICES-a VII.e i VII.f. Dokaze koje su dostavile države članice kako bi opravdale to izuzeće preispitao je Znanstveni, tehnički i gospodarski odbor za ribarstvo (STECF). STECF je zaključio da su dokazi kojima se podupire predloženo izuzeće slični dokazima kojima su opravdana druga izuzeća koja su uvrštena u prošli plan za odbačeni ulov te da ih je STECF već ocijenio. U skladu s člankom 15. stavkom 5. točkom (c) Uredbe (EU) br. 1380/2013, ako se na temelju znanstvenih dokaza utvrdi da bi povećanja selektivnosti bilo vrlo teško postići ili ako rukovanje neželjenim ulovom podrazumijeva nerazmjerne troškove, mogu se utvrditi i izuzeća od obveze iskrcavanja cjelokupnog ulova (izuzeća de minimis).
            
         
               (7)
            
            
               U zajedničkoj preporuci predlaže se izuzeće de minimis za najviše 6 % u 2018. te 5 % u 2019. i 2020. ukupnog godišnjeg ulova ugotice pučinke (Micromesistius poutassou) u industrijskom ribolovu pelagijskim koćaricama kojima se ciljano lovi ta vrsta u zonama ICES-a V.b, VI. i VII. i na kojima se ta vrsta obrađuje radi dobivanja osnove surimija. Predmetne države članice dostavile su dokaze da se povećana selektivnost ne može ostvariti te da su troškovi za rukovanje neželjenim ulovom nerazmjerni. STECF je preispitao predloženo izuzeće i zaključio da je ono dovoljno opravdano. Stoga se predloženo izuzeće smije uvrstiti u Delegiranu uredbu (EU) br. 1393/2014.
            
         
               (8)
            
            
               U zajedničkoj preporuci predlaže se primjena izuzeća de minimis za najviše 6 % u 2018. te 5 % u 2019. i 2020. ukupnog godišnjeg ulova bijele tune (Thunnus alalunga) u usmjerenom ribolovu bijele tune s pomoću pelagijskih povlačnih mreža koje se povlače dvama brodovima (PTM) u zoni ICES-a VII. Države članice dostavile su dokaze da su troškovi za skladištenje neželjenog ulova i rukovanje njime na moru i na kopnu nerazmjerni. Dokaze koje su dostavile države članice preispitao je STECF. STECF je u svojoj ocjeni naveo da postoji rizik od povećanja vrijednosti ulova. U tom kontekstu trebalo bi istaknuti da se, u skladu s člankom 19.a stavkom 3. Uredbe Vijeća (EZ) br. 850/1998 (3), zabrana odbacivanja ulova ne primjenjuje na ulove vrsta koje su u skladu s člankom 15. stavkom 4. Uredbe (EU) br. 1380/2013 izuzete od primjene obveze iskrcavanja. Stoga se predloženo izuzeće smije uvrstiti u Delegiranu uredbu (EU) br. 1393/2014.
            
         
               (9)
            
            
               U zajedničkoj preporuci predlaže se da se 2018., 2019. i 2020. primjenjuje izuzeće de minimis za najviše 1 % ukupnog godišnjeg ulova skuše (Scomber scombrus), šaruna (Trachurus ssp.), haringe (Clupea harengus) i pišmolja (Merlangius Merlangus) u ribolovu malih pelagijskih vrsta koji se obavlja pelagijskim koćaricama (OTM i PTM) ukupne dužine do 25 m kojima se ciljano love skuša, šarun i haringa u zoni ICES-a VII.d. STECF je preispitao znanstvene dokaze koje su dostavile države članice kako bi poduprle predloženo izuzeće. STECF je zaključio da bi to izuzeće de minimis moglo potaknuti predmetne flote da prilagode svoje postupanje i nastave tražiti nove načine za poboljšanje selektivnosti. Stoga se predmetno izuzeće smije uvrstiti u Delegiranu uredbu (EU) br. 1393/2014.
            
         
               (10)
            
            
               Trajanje plana za odbačeni ulov stoga bi trebalo produljiti do 31. prosinca 2020.
            
         
               (11)
            
            
               Članak 2. Delegirane uredbe (EU) br. 1393/2014 odnosi se na izuzeće na temelju stope preživljavanja za skušu i za haringu ulovljene u ribolovu okružujućim mrežama plivaricama. Tu je mjeru STECF pozitivno ocijenio 2014. Komisija smatra da će dokazi na kojima se temelji ta ocjena biti valjani i sljedeće tri godine. Stoga je primjereno primjenu te mjere produljiti do 2020.
            
         
               (12)
            
            
               Delegiranu uredbu (EU) br. 1393/2014 i njezin prilog trebalo bi na odgovarajući način izmijeniti.
            
         
               (13)
            
            
               Budući da mjere predviđene ovom Uredbom izravno utječu na gospodarske aktivnosti povezane sa sezonom ribolova plovila Unije i na njezino planiranje, ova bi Uredba trebala stupiti na snagu neposredno nakon objave. S obzirom na to da plan za odbačeni ulov uspostavljen Delegiranom uredbom (EU) br. 1393/2014 prestaje važiti 31. prosinca 2017., ova bi se Uredba trebala primjenjivati od 1. siječnja 2018.,
            
         DONIJELA JE OVU UREDBU:
   Članak 1.
   Delegirana uredba (EU) br. 1393/2014 mijenja se kako slijedi:
   
               1.
            
            
               u članku 2. dodaje se sljedeći stavak 6.:
               „6.   Odstupajući od članka 15. stavka 1. Uredbe (EU) br. 1380/2013, obveza iskrcavanja ne primjenjuje se 2019. i 2020. na ulov skuše i haringe ostvaren u ribolovu malim okružujućim mrežama kojima se ciljano love pelagijske vrste na koje se ne primjenjuju kvote u zonama ICES-a VII.e i VII.f, ako se zahtjevi iz stavaka od 1. do 5. ovog članka te iz članka 4. ove Uredbe ispune mutatis mutandis.”;
            
         
               2.
            
            
               u članku 3. naslov se zamjenjuje sljedećim: „Izuzeća de minimis u 2015., 2016. i 2017.”;
            
         
               3.
            
            
               umeće se sljedeći članak 3.a:
               „Članak 3.a
               Izuzeća de minimis u 2018., 2019. i 2020.
               Odstupajući od članka 15. stavka 1. Uredbe (EU) br. 1380/2013, smiju se odbaciti sljedeće količine:
               
                           (a)
                        
                        
                           najviše 6 % u 2018. te 5 % u 2019. i 2020. ukupnog godišnjeg ulova ugotice pučinke (Micromesistius poutassou) u industrijskom ribolovu pelagijskim koćaricama kojima se ciljano lovi ta vrsta u zonama ICES-a V.b, VI. i VII. i na kojima se ta vrsta obrađuje radi dobivanja osnove surimija;
                        
                     
                           (b)
                        
                        
                           najviše 6 % u 2018. te 5 % u 2019. i 2020. ukupnog godišnjeg ulova bijele tune (Thunnus alalunga) u usmjerenom ribolovu bijele tune s pomoću pelagijskih povlačnih mreža koje se povlače dvama brodovima (PTM) u potpodručju ICES-a VII.;
                        
                     
                           (c)
                        
                        
                           najviše 1 % u 2018., 2019. i 2020. ukupnog godišnjeg ulova skuše (Scomber scombrus), šaruna (Trachurus ssp.), haringe (Clupea harengus) i pišmolja (Merlangius Merlangus) u ribolovu koji se obavlja pelagijskim koćaricama ukupne dužine do 25 m s pomoću pelagijskih povlačnih mreža (OTM i PTM) kojima se ciljano love skuša, šarun i haringa u zoni ICES-a VII.d.”;
                        
                     
         
               4.
            
            
               u članku 5. drugi stavak zamjenjuje se sljedećim:
               „Primjenjuje se od 1. siječnja 2015. do 31. prosinca 2020.”;
            
         
               5.
            
            
               Prilog se zamjenjuje tekstom iz Priloga ovoj Uredbi.
            
         Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od 1. siječnja 2018.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. studenoga 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 354, 28.12.2013., str. 22.
   
   
      (2)  Delegirana uredba Komisije (EU) br. 1393/2014 оd 20. listopada 2014. o uspostavi plana za odbačeni ulov za ribolov određenih pelagijskih vrsta u sjeverozapadnim vodama (SL L 370, 30.12.2014., str. 25.).
   
      (3)  Uredba Vijeća (EZ) br. 850/98 od 30. ožujka 1998. o očuvanju ribolovnih resursa putem tehničkih mjera za zaštitu nedoraslih morskih organizama (SL L 125, 27.4.1998., str. 1.).
   
      PRILOG
      
                  1.
               
               
                  Ribolov u zonama ICES-a V.b, VI.a, VI.b:
                  
                              
                                 Oznaka
                              
                           
                           
                              
                                 Ribolovni alati za pelagijske vrste
                              
                           
                           
                              
                                 Ciljana vrsta na koju se primjenjuje kvota
                              
                           
                        
                              OTB
                           
                           
                              Povlačna mreža sa širilicama – pridnena
                           
                           
                              Skuša, haringa, šarun, ugotica pučinka, kljunčica, srebrnjak
                           
                        
                              OTM
                           
                           
                              Pelagijska povlačna mreža sa širilicama, ostalo
                           
                           
                              Skuša, haringa, šarun, ugotica pučinka, kljunčica, srebrnjak
                           
                        
                              PTB
                           
                           
                              Povlačna mreža koja se povlači dvama brodovima – pridnena (ostalo)
                           
                           
                              Skuša
                           
                        
                              PTM
                           
                           
                              Povlačna mreža koja se povlači dvama brodovima – pelagijska
                           
                           
                              Haringa, skuša, šarun
                           
                        
                              PS
                           
                           
                              Okružujuće mreže plivarice
                           
                           
                              Skuša, ugotica pučinka
                           
                        
                              LHM
                           
                           
                              Povraz
                           
                           
                              Skuša
                           
                        
                              LTL
                           
                           
                              Povlačni povraz
                           
                           
                              Skuša
                           
                        
            
                  2.
               
               
                  Ribolov u zonama ICES-a VII. (osim zona ICES-a VII.a, VII.d i VII.e):
                  
                              
                                 Oznaka
                              
                           
                           
                              
                                 Ribolovni alati za pelagijske vrste
                              
                           
                           
                              
                                 Ciljana vrsta na koju se primjenjuje kvota
                              
                           
                        
                              LHM
                           
                           
                              Povraz
                           
                           
                              Skuša
                           
                        
                              LTL
                           
                           
                              Povlačni povrazi i ribarski štapovi
                           
                           
                              Bijela tuna
                           
                        
                              PTM
                           
                           
                              Povlačna mreža koja se povlači dvama brodovima – pelagijska
                           
                           
                              Ugotica pučinka, skuša, šarun, bijela tuna, kljunčica, haringa
                           
                        
                              OTM
                           
                           
                              Povlačna mreža sa širilicama – pelagijska
                           
                           
                              Ugotica pučinka, skuša, šarun, kljunčica, haringa, bijela tuna
                           
                        
                              OTB
                           
                           
                              Povlačna mreža sa širilicama – pridnena
                           
                           
                              Haringa
                           
                        
                              PS
                           
                           
                              Okružujuće mreže plivarice
                           
                           
                              Skuša, šarun
                           
                        
            
                  3.
               
               
                  Ribolov u zonama ICES-a VII.d i VII.e:
                  
                              
                                 Oznaka
                              
                           
                           
                              
                                 Ribolovni alati za pelagijske vrste
                              
                           
                           
                              
                                 Ciljana vrsta na koju se primjenjuje kvota
                              
                           
                        
                              OTB
                           
                           
                              Povlačna mreža sa širilicama (nije određeno)
                           
                           
                              Papalina
                           
                        
                              GND
                           
                           
                              Jednostruke mreže stajaćice (lebdeće)
                           
                           
                              Skuša, haringa
                           
                        
                              LHM
                           
                           
                              Povrazi i ribarski štapovi
                           
                           
                              Skuša
                           
                        
                              OTM
                           
                           
                              Povlačna mreža sa širilicama – pelagijska (ostalo)
                           
                           
                              Papalina, šarun, skuša, haringa, kljunčica
                           
                        
                              PTM
                           
                           
                              Povlačna mreža koja se povlači dvama brodovima – pelagijska (ostalo)
                           
                           
                              Šarun
                           
                        
                              PS
                           
                           
                              Okružujuće mreže plivarice
                           
                           
                              Skuša, šarun
                           
                        
            
                  4.
               
               
                  Ribolov u zoni ICES-a VII.a:
                  
                              
                                 Oznaka
                              
                           
                           
                              
                                 Ribolovni alati za pelagijske vrste
                              
                           
                           
                              
                                 Ciljana vrsta na koju se primjenjuje kvota
                              
                           
                        
                              OTM
                           
                           
                              Povlačna mreža sa širilicama – pelagijska
                           
                           
                              Haringa
                           
                        
                              PTM
                           
                           
                              Povlačna mreža koja se povlači dvama brodovima – pelagijska
                           
                           
                              Haringa
                           
                        
                              LHM
                           
                           
                              Povrazi
                           
                           
                              Skuša
                           
                        
                              GNS
                           
                           
                              Jednostruke mreže stajaćice
                           
                           
                              Haringa